โดนแมวที่เลี้ยงข่วนเป็นรอยเล็บสั้นๆมีเลือดซิบๆ แต่แมวฉีดยากระตุ้นไป 12 สิงหาคม 2563 แต่คนก็ฉีดพิษสุนัขบ้ากับบาดทะยักครบคอร์สไปแล้ว พิษสุนัขบ้าเข็มสุดท้าย 28 กุมภาพันธ์ 2563 บาดทะยักเข็มสุดท้าย 24 กรกฎาคม 2563 แล้วเราต้องไปฉีดยากระตุ้นอีกไหมคะ
สวัสดีค่ะ โรคพิษสุนัขบ้าเป็นการติดเชื้อไวรัสที่รับมาจากสัตว์เลี้ยงลูกด้วยนมได้ทุกชนิด ช่องทางการติดต่อของโรคเช่นการถูกกัดหรือข่วนโดยตรงจนมีเลือดไหลจากแผล หรือมีรอยแดงที่ผิวหนัง หรือน้ำลายจากสัตว์มาโดนเยื่อบุตา ปาก จมูกเข้าโดยตรง หรือมีการกินเนื้อสัตว์ดิบ เป็นต้นดังนั้นการถูกแมวข่วนจนมีเลือดออกนั้น เสี่ยงรับเชื้อโรคพิษสุนัขบ้าได้ค่ะ ดังนั้นควรไปฉีดวัคซีนป้องกันพิษสุนัขบ้าแบบกระตุ้นอีกครั้ง โดยหากฉีดมาภายใน 6 เดือนจะกระตุ้นเพียงแค่ 1 เข็ม ส่วนบาดทะยักที่ฉีดมาเข็มล่าสุดยังไม่เกิน 5 ปีนั้นยังไม่ต้องฉีดซ้ำ และควรทำแผลล้างแผล และให้แพทย์ประเมินแผลว่าต้องได้ยาฆ่าเชื้อแบคทีเรียร่วมไปด้วยหรือไม่